## Odluka o izdavanju obveznica Republike Hrvatske za refinanciranje prvog obroka javnoga duga dospjelog 30. Lipnja 1995. Godine

### NN 85/1995 (23.10.1995.), Odluka o izdavanju obveznica Republike Hrvatske za refinanciranje prvog obroka javnoga duga dospjelog 30. Lipnja 1995. Godine

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
31. Zakona o izvršavanju Državnog proračuna Republike Hrvatske za 1995.
godinu ("Narodne novine", br. 98/94, 9/95 i 56/95), Vlada Republike
Hrvatske je na sjednici održanoj 19. listopada 1995. godine donijela

## ODLUKU

### O IZDAVANJU OBVEZNICA REPUBLIKE HRVATSKE ZA REFINANCIRANJE PRVOG OBROKA JAVNOGA DUGA DOSPJELOG 30. LIPNJA 1995. GODINE

I.

Republika Hrvatska izdaje obveznice, za refinanciranje prvog dospjelog
obroka javnoga duga prema članku 5. Zakona o pretvaranju deviznih depozita
građana u javni dug Republike Hrvatske ("Narodne novine", broj
106/93), koji je dospio dana 30. lipnja 1995. godine, u materijaliziranom
obliku.

II.

Obveznice iz točke I. ove Odluke izdaju se u iznosu od 554.549.600,00
kuna (slovima: petstopedesetčetirimilijunapetstočetrdesetdevettisućašesto
kuna), što po srednjem tečaju Narodne banke Hrvatske na dan 30. lipnja
1995. godine iznosi protuvrijednost od 153.700.000,00 DEM.

III.

Obveznice glase na ime.

IV

Obveznice se izdaju u apoenima od 1.000,00 DEM (slovima: tisuću DEM),
5.000,00 DEM (slovima: pettisuća DEM), 10.000,00 DEM (slovima: desettisuća
DEM), 50.000,00 DEM (slovima: pedesettisuća DEM), 100.000,00 DEM (slovima:
stotisuća DEM).

V.

Na obveznice se plaća kamata u iznosu od 12% godišnje, počevši od 1.
srpnja 1995. godine i amortiziraju se kroz šest jednakih polugodišnjih
anuiteta koji dospijevaju na naplatu dana: prvi anuitet 1. rujna 1996.
godine, drugi anuitet 1. ožujka 1997. godine, treći anuitet 1. rujna 1997.
godine, četvrti anuitet 1. ožujka 1998. godine, peti anuitet 1. rujna 1998.
godine i šesti anuitet 1. ožujka 1999. godine.

VI.

Isplatu dospjelih anuiteta obavljat će u ime i za račun Republike Hrvatske
Zavod za platni promet, u kunama, po srednjem tečaju za DEM Narodne banke
Hrvatske na dan dospijeća, poništavanjem pripadajućeg kupona koji se nalazi
na prednoj strani obveznice kao njen sastavni dio.

Kupon odvojen od plašta obveznice ne predstavlja samostalni vrijednosni
papir kojim se može trgovati ili naplatiti u njemu navedena tražbina.

VII.

Sredstva za dospjele anuitete osigurava Republika Hrvatska u državnom
proračunu u odgovarajućim iznosima za pojedinu proračunsku godinu.

VIII.

Obveznice iz točke I. ove Odluke rasporedit će se poslovnim bankama
u iznosima utvrđenim u Aneksu IV. Ugovora o ustupanju potraživanja temeljem
deponirane devizne štednje građana, kod bivše Narodne banke Jugoslavije,
što su ih zaključili Ministarstvo financija i poslovne banke i u apoenima
navedenim u prilogu 1. ove Odluke. Razliku do utvrđenog iznosa dospjele
1/20 glavnice isplatit će se na zahtjev banke, na teret sredstava državnog
proračuna iz proračunskih rezervi, u roku od 15 dana od dana podnošenja
zahtjeva.

IX.

Sve obveznice iz točke I. ove Odluke upisuju se u registarsku knjigu
koju za izdavatelja vodi Zavod za platni promet temeljem podataka koje
osigurava izdavatelj.

Obveznice iz točke I. ove Odluke prenose se indosamentom i upisom u
registarsku knjigu.

X.

Pravne i fizičke osobe mogu slobodno trgovati obveznicama iz točke I.
ove Odluke i pravni promet istima, ne podliježe plaćanju poreza na promet.

S obveznicama će se trgovati na Zagrebačkoj burzi i na drugim javnim
uredenim tržištima.

XI.

Obveznicama iz točke I. ove Odluke domaće pravne i fizičke osobe mogu
kupovati dionice i udjele od Hrvatskog fonda za privatizaciju i Hrvatskog
mirovinskog osiguranja d.d. Zagreb.

Dugovanje Republike Hrvatske po obveznicama iz točke I. ove Odluke prestaje
kada ih preuzme Hrvatski fond za privatizaciju na ime kupnje dionica i
udjela u postupku pretvorbe i privatizacije.

Hrvatski fond za privatizaciju dužan je dostavljati u Zavod za platni
promet preuzete obveznice, u rokovima utvrđenim uputama.

XII.

Štediše koje u jednoj poslovnoj banci imaju više od 20.0011 DEM oročenih
deviznih depozita, tzv. stare devizne štednje, mogu zatražiti da im banka
preda obveznice na ime isplate dospjele glavnice.

XIII.

Ovlašćuje se ministar financija da u roku od 30 dana od dana stupanja
na snagu ove Odluke donese naputak za njenu provedbu i da sa Zavodom za
platni promet zaključi ugovor o obavljanju pojedinih poslova iz ove Odluke.

XIV.

Ova Odluka stupa na snagu osmog dana od dana objave u "Narodnim
novinama".

Klasa: 441-01/95-01/02

Urbroj:5030105-95-1

Zagreb,19. listopada 1995.

Predsjednik

Nikica Valentić, v. r.

![](dodatni/362325.gif)

Odluka, NN 85/1995-1382
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)